Document ID: /roh_data/filtered/fineweb-2-filterrobots_roh.jsonl.gz/64291

Siglia al cuntegn da la pagina
Siglia a la navigaziun
Möglicherweise versuchen Sie, mit einem gesicherten Browser auf dem Server auf diese Website zuzugreifen. Aktivieren Sie Skripts, und laden Sie diese Seite dann erneut.
Navigaziun principala
Tschertga
Anscheinend ist in Ihrem Browser JavaScript nicht aktiviert. Aktivieren Sie bitte JavaScript, und versuchen Sie es erneut.
Grosser Rat
Cussegl grond
Gran Consiglio
Sprachwahl
Rumantsch
Toggle Menu
Top navigaziun
Organisaziun
Sessiun
Intervenziuns
Missivas
Protocols
Votaziuns
Contact
Sitemap
Purschidas da plazzas
Chantun Grischun
Tschertga
Anscheinend ist in Ihrem Browser JavaScript nicht aktiviert. Aktivieren Sie bitte JavaScript, und versuchen Sie es erneut.
Navigaziun contextuala
Avrir la sutnavigaziun
Tschertga
Cuntegn da la pagina
Dumonda Noi concernent ils documents per ils examens d'admissiun a la scola chantunala grischuna redigids unicamain en tudestg
sessiun
: 21.04.2004
Als sutsegnads da questa dumonda èsi enconuschent che la scola chantunala grischuna ha publitgà tant ils documents d'annunzia per ils examens d'admissiun al gimnasi sco er ils resultats dals examens unicamain en tudestg.
Ultra dal fatg che quai signifitga ina mancanza da respect nunacceptabla visavi la populaziun da las autras linguas dal chantun èsi er dischagreabel per quels geniturs ch'èn dependents d'agid extern, perquai ch'els na chapeschan betg tudestg.
Sin fundament da questa constataziun tschentain nus las suandantas dumondas:
Pertge èn vegnids redigids ils documents per ils examens d'admissiun mo en tudestg?
Pudain nus far quint che questa pratica vegnia midada proximamain?
È questa pratica cumpatibla cun l'artitgel 3 da la constituziun chantunala ch'è en vigur dapi il 1. da schaner 2004?
Cuira, ils 21 d'avrigl 2004
Name: Noi, Fasani, Augustin, Giovannini, Keller, Mengotti, Pedrini, Plozza, Righetti
Session: 21.04.2004
Vorstoss: rg Anfrage
Resposta da la regenza
Ils ultims onns è la procedura d'admissiun a las scolas medias dal chantun Grischun vegnida midada fundamentalmain ed adattada permanentamain a las novas pretensiuns. L'ultima adattaziun radicala è stada necessaria per l'onn da scola 2003/04, suenter ch'il cussegl grond aveva cun la mesira 331 en il rom da l'examinaziun da las structuras e da las prestaziuns per sanar las finanzas dal chantun limità la fin d'avust 2003 ils dumbers d'admissiun a las scolas medias grischunas.
L'emprim sto vegnir rendì attent ch'i na sa tracta en cas dals documents menziunads betg forsa da dumondas d'examen. Las dumondas d'examen ed auters documents per ils examens d'admissiun èn en mintga cas vegnids redigids e distribuids en tut las trais linguas, uschia ch'ils examens d'admissiun sco tals èn stads gists e corrects. Igl è dentant capità che singulas brevs da communicaziun e singuls formulars èn vegnids tramess als geniturs ed als giuvenils mo per tudestg. En quest sectur sa mussa ina mancanza en la communicaziun ch'i vala d'eliminar.
Tar las singulas dumondas po vegnir menziunà il suandant:
1. Pervi da la cumplexitad da las midadas e pervi dals curts termins da realisaziun n'han cun las resursas a disposiziun betg tut ils documents pudì vegnir translatads a temp, uschia che singuls documents, p.ex. brevs da communicaziun per s'annunziar e brevs per communitgar ils resultats dals examens, han stuì vegnir tramess als geniturs ed als giuvenils unicamain per tudestg. Che quai è capità, vegn deplorà expressivamain.
2./3. En il futur duain ils documents relevants per ils examens ed er ils ulteriurs documents che sa refereschan als examens d'admissiun vegnir redigids da l'uffizi en las trais linguas chantunalas tudestg, rumantsch e talian, da maniera che la pratica saja cumpatibla cun l'artitgel 3 da la constituziun chantunala.
Datum: 17 da zercladur 2004
Pe-pagina
© 2021 Chantun Grischun
Tut las paginas d'internet
Impressum
Facebook
Twitter
Mail
WhatsApp